Aðgangur að húsinu Lyklar að fuglaskoðunarhúsinu fást afhentir í Íþróttamiðstöðinni Lágafelli , Lækjarhlíð 1a , virka daga frá kl. 6:30 til 21:30 og um helgar frá kl. 8:00 til 19:00 . Auk þess eiga sérlegir fuglaáhugamenn eða félög þess kost að fá lykil til umráða til varðveislu . Staðsetning Húsið er staðsett við Langatanga neðan við golfvöllinn í Mosfellsbæ . Aðgengi að húsinu er gott með göngustígum sem liggja meðfram ströndinni eða frá golfskálanum . Aðstaða fyrir fatlaða er góð og geta fatlaðir athafnað sig sjálfir í húsinu . Fuglaskoðunarhúsið er mikilvæg aðstaða fyrir fuglaáhugafólk því Leiruvogur er einstakur hvað varðar fuglalíf allan ársins hring .